मेरठ. यूपी के मेरठ में दहेज लोभियों ने दहेज में एक लाख रुपये नकद और बाइक की डिमांड पूरी न होने पर विवाहिता की हत्या कर दी। परिजनों ने पति समेत ससुराल पक्ष के अन्य लोगों को नामजद करते हुए केस दर्ज कराया है। घटना के बाद ससुराल पक्ष के सभी लोग घर से फरार हैं। ये है पूरा मामला...
अक्सर करते थे मारपीट
- गढ़मुक्तेश्वर निवासी फरियाद की पुत्री नाजमा का निकाह 16 सितंबर 2016 को मेरठ के भैंसा गांव निवासी नदीम के साथ हुआ था।
- नाजमा के परिजनों का कहना है कि निकाह में हैसियत के अनुसार दान दहेज दिया गया था।
- लेकिन नदीम और उसके घर वाले नाजमा पर एक लाख रुपये नकद और बाइक लाने का दबाव बना रहे थे।
- डिमांड पूरी कराने के लिए अक्सर नाजमा के साथ मारपीट कर उसका उत्पीड़न किया जा रहा था।
बेटी की हत्या की रिश्तेदार ने दी सूचना
- फरियाद ने बताया कि उन्होंने शनिवार की शाम भैंसा गांव में ही रहने वाले अपने बहनोई मलवा को फोन किया था।
- फोन पर उन्होंने कहा था कि वह नाजमा के ससुराल वालों से बातचीत कर उन्हें समझाएं।
- ससुराल वालों ने डिमांड पूरी न करने पर नाजमा को जान से मारने की धमकी दी थी।
- रविवार सुबह मलवा ने उन्हें फोन पर सूचना दी कि नाजमा की उसके ससुराल वालों ने हत्या कर दी है।
- नाजमा की हत्या की सूचना मिलने पर वह गांव में पहुंचे, जहां नाजिमा का शव पड़ा हुआ था।
- नाजमा के सिर पर वार किया गया था, सिर से काफी खून बहा हुआ था।
- सूचना पर पहुंची थाना पुलिस ने शव को कब्जे में लेकर पोस्टमार्टम के लिए भेज दिया है।
- पुलिस का कहना है कि आरोपियों की गिरफ्तारी के लिए प्रयास किए जा रहे हैं, जल्द ही उन्हें गिरफ्तार कर लिया जाएगा।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva